open-index/open-wikipedia-markdown huggingface dataset:
מזסילאש

**מזסילאש** (בהונגרית: **Mezőszilas**) הוא כפר של כ-2,100 תושבים במחוז פייר, בנפת שארבוגארד. לפני 1942 הוא נקרא סילאשבלהאש (Szilasbalhás).

## מיקום
הכפר ממוקם בחלקו הדרומי של מחוז פייר, לאורך הכביש הראשי 64, בעמק נחל בוזוט, שזורם בכיוון צפון-דרום; הכפר מחובר לשארבוגרד בכביש 6306.

## היסטוריה
אנשים גרו ביישוב ובסביבתו מאז הזמנים העתיקים ביותר. עקבות של טירת עפר פרהיסטורית נמצאו במישור אלשובוגארד. לפני הספירה אוכלס האזור על ידי אנשי האריביסקוס הקלטים. למרגלות הר יוזן נמצאו קברים קלטיים. מאוחר יותר, האזור היה תחת שלטון רומאי. באותה תקופה הייתה במקום מושבה רומאית/חיל משמר קטנה בשם פורטיאנה. בנוסף לתחנת השמירה ארכאולוגים מצאו גם שתי וילות רומאיות. לאחר נפילת האימפריה הרומית, ההונים ולאחר מכן בסביבות 600 לספירה האווארים חיו באזור, אך עקבות של גפידים, גותים ולומברדים גם נחשפו.

בין בתי הכפר, למשל, עלו על פני השטח גם קברים מתקופת הכיבוש של השבטים המדיארים ומן המאה ה-11.

על פי מקורות לשעבר, הכפר של היום הוקם על ידי מיזוג שני כפרים: סילאש ובלהאש. ניתן להתחקות אחר הפרדת שני היישובים מהמאה ה-14 ועד תחילת המאה ה-18.

### סילאש
שמו של סילאשס הוזכר לראשונה "בצ'רטר" בשנת 1436 בצורה זילאש. משנת 1536, לזמן קצר, זילאש הפך להיות רכושו של אדם בשם בולדיצאר סזילי. מאוחר יותר הוא הוזכר במקורות שונים בשנת 1564. משנות ה-40 של המאה ה-16 הכפר היה שטח כיבוש טורקי.

### בלהאש
בלהאש הוזכר במסמכים כמקום בגדה המערבית של נחל בוזוט כמקום מאוכלס. שמו הוזכר לראשונה בצ'רטר משנת 1346.

### סילאש-בלהאש
איחוד הכפרים התרחש כבר בשנת 1718. על פי מפקד האוכלוסין בשנים 1784–1785, היו ביישוב 236 בתים שאוכלסו בתקופה הטורקית, האוכלוסייה הייתה אז 1739, כלומר 386 משפחות.

מגפת הכולרה ב-1831 גבתה 140 קרבנות בכפר. בשנת 1838 הוקם צלב אבן בגן הצלב להנצחת הרוגי המגפה.

במהלך מלחמת העולם השנייה התרחשו קרבות בכפר בין 5 בדצמבר 1944 ל-20 במרץ 1945, אך האוכלוסייה לא עזבה את בתיה במשך יותר משלושה וחצי חודשים של הלחימה.

## קהילה יהודית
יש עדויות להימצאות משפחות יהודיות בכפר. בשנת 1880 היו בכפר 151 יהודים שהפעילו בית כנסת יפה ובית ספר יהודי עד 1928. רוב המשפחות היהודיות עזבו בתקופת הטרור הלבן (1920–1921). המעטים שנשארו גורשו לאושוויץ דרך גטו וספרם ביולי 1944.

## אתרים בעלי חשיבות
* הספרייה העירונית לאסלו נמט וחדר הזיכרון
* אחוזת ז'מברי
* אחוזת קנשאי
* טירת דרופה והגינה שלה, שהיו בבעלות קארוי דרופה וקרולינה סאבו משנת 1911,כעת לא לשימוש.

## ילידים ידועים
* ארנה לורשי (1889–1961) היה עיתונאי יהודי-הונגרי.
* מוריץ סילאשי מקודם: זוננפלד (1854–1905) היה פילולוג קלאסי יהודי-הונגרי, בלשן, חוקר פינו-אוגרי, פרופסור וחבר נספח של האקדמיה להונגריה למדעים (1902).

## גלריית תמונות

קובץ:Droppa-kastély (12432. számú műemlék).jpg|טירת דרופה
קובץ:Droppa-kastély_légi_fotó.jpg|תצלום אוויר של הטירה


## לקריאה נוספת
* יישובים הונגריים: http://www.magyartelepulesek.hu/mezoszilas/tortenet.html
* מראות של מזסילאש
* מתיאש בל: תיאור מחוז וספרם. פרסומים של ארכיון מחוז וספרם 6. וספרם, 1989
* יאנוש קורוץ: מזסילאש: שנתון היסטורי של מחוז פייר מספר 21. סקשפהרוואר, 1990 עמ' 189-253.
* אישטוואן ורגה : ההיסטוריה של מזסילאש. בוגארד וסביבתה, שארבוגרד 1998.

## קישורים חיצוניים

* 
* צילומי אוויר - מזסילאש
* זהיישוב מזפלד, היה "ביתם" של האצילים

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
יוהאן מיכאל ויטמר

**יוהאן מיכאל ויטמר** (בגרמנית: **Johann Michael Wittmer**; 15 באוקטובר 1802 – 9 במאי 1880) היה צייר גרמני, שהגיע ממשפחה של ציירים ופסלים והיה קשור ל"דויטשרומר" – אמנים וסופרים גרמנים שחיו ברומא.

## ביוגרפיה
אביו נפטר לפני לידתו והוא גדל על ידי אב חורג שככל הנראה לא אהד את המקצוע המשפחתי. בשנת 1820 הוא השתמש בכסף שצבר כדי להשתתף באקדמיה לאמנויות יפות, מינכן, שם למד עד 1828. תחילה עם יוהאן פטר פון לנגר, ואחריו עם פטר פון קורנליוס, שהשיג עבודות עבורו והוא סייע לאמנים אחרים בעבודותיהם. עבודות אלה אפשרו לו לחסוך מספיק כסף כדי לנסוע לרומא, אף שהיה צריך לנסוע דרך ונציה ופירנצה.

כשהגיע לרומא, הוא הצטרף לחבריו הגרמנים הקתולים כחבר בקולג'יו טאוטוניקו. אולם היה לו קשה למצוא עבודה, ומצבו לא השתפר עד 1832, כאשר הוצג בפני נסיך הכתר (לימים המלך) מקסימיליאן מבוואריה. אחת המשימות הראשונות שלו הייתה ללוות את הנסיך בטיול לנאפולי ולהעתיק את ציורי הקיר שם. בשנה שלאחר מכן הוא ליווה את הנסיך בסיור גדול ב"אוריינט", ביקר וצייר אתרים היסטוריים רבים ברחבי יוון, לאחר ביקור עם אחיו של מקסימיליאן, אוטו, בקונסטנטינופול (איסטנבול) שם השפעתו של הנסיך אפשרה להם לראות חלקים מאיה סופיה שלא היו פתוחים לציבור. עם שובם לאיטליה בסוף 1833, ויטמר היה עסוק בהשלמת פרויקטים שונים עבור הנסיך ומשפחתו, כולל פרסקו בטירת הנסיך.

## המשך הקריירה
הטרגדיה שהתרחשה בשנת 1835 כאשר רוב מורנאו – עיר הולדתו בבוואריה, נהרסה בשרפה והשמידה את אוסף הציורים והרישומים הנרחב של משפחתו. בשנת 1839 נפטר חותנו, יוזף אנטון קוך, שהשפיע רבות על סגנון הציור שלו. לאחר מכן, הוא התערב יותר בעבודתו והתמסר כמעט לחלוטין לציורים עם מוטיבים נוצריים בנוסח התנועת הנצרתיים.

כשמקסימיליאן (שהיה כבר מלך) חזר לרומא, הוא תכנן שוויטמר ילווה אותו לטיול נוסף, אך הנסיעה מעולם לא יצאה לפועל.

חסותו של המלך נמשכה, עם זאת, ויטמר ערך טיולים לבוואריה כמעט בכל שנה. לאחר 1857, הוא דחה את הצעת הפרופסורה במינכן, והעדיף שלא לגרום לאשתו וילדיו להתמקם מחדש.

הוא חלה במהלך נסיעה למינכן ומת שם בשלווה זמן קצר לאחר הגעתו.

## גלריה

קובץ:Johann Michael Wittmer - An den Süßen Wassern Asiens in Konstantinopel - 13690 - Bavarian State Painting Collections.jpg
קובץ:Johann Michael Wittmer (1802-80) - Ossian - RCIN 406291 - Royal Collection.jpg
קובץ:Johann MIchael Wittmer - View of Athens from the river Ilissos - 1833.jpg
קובץ:Johann Michael Wittmer - Aesop Tells his Fables.jpg


## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1802
קטגוריה:גרמנים שנפטרו ב-1880
על כיסא הבמאי יושבת אישה

**"על כיסא הבמאי יושבת אישה"** הוא סרט דוקומנטרי ישראלי משנת 2020, בבימויה של סמדר זמיר ובהפקת דרומהפקות: אלעד פלג וחגי ארד. הסרט קיבל תמיכה ומימון מקרן יהושע רבינוביץ, קרן גשר לקולנוע רב תרבותי, פסטיבל קולנוע דרום ו"כיוונים".

הקרנת הבכורה של הסרט התקיימה במסגרת התחרות התיעודית בפסטיבל הסרטים בחיפה, אוקטובר 2020. באותה שנה השתתף בפסטיבל קולנוע דרום וגם התחרה בתחרות הרשמית של פסטיבל סולידריות. בהמשך הוקרן בפסטיבל סרטי נשים בירושלים. בזירה הבינלאומית, הסרט זכה בפרס המדיה בפסטיבל סרטי התעודה בדאלאס טקסס, הוקרן בפסטיבל הסרטים היהודי בטורונטו ועוד.

"על כיסא הבמאי יושבת אישה" העפיל לגמר בפרסי האקדמיה הישראלית לשנת 2021 בקטגוריית סרט תיעודי קצר.

הסרט נבחר כסרט הפתיחה של סינמטק תל אביב, אחרי שנה שהיה סגור עקב מגפת הקורונה, ופתח את אירועי יום האישה לשנת 2021. בעקבות הסרט, השיק סינמטק תל אביב סדרה של 26 מפגשים עם הבמאיות המשתתפות בסרט.

הסרט מאושר סל תרבות ארצי והוקרן בפני אלפים בבתי תרבות, אוניברסיטאות, מכללות ובתי ספר ברחבי הארץ.

במרץ 2023 עלה הסרט לשידור בכאן 11 והוא זמין לצפייה ביוטיוב ובפלטפורמת הדיגיטל של כאן 11, תאגיד השידור הציבורי.

## תקציר העלילה
26 קולנועניות שביימו סרטי עלילה בישראל משתפות סיפורים מכיסא הבמאי. חוויותיהן האישיות, הארוזות יחד, חושפות את מבנה המציאות שמערים קשיים על נשים, המבקשות לתפוס עמדת כוח ולהשמיע את קולן במרחב. מראשונת הבמאיות אלידע גרא, ועד מי שפועלות בזמן הווה – הן יוצרות אסופת קולות חשופה וכנה, הנחתמת בנאום חוצב להבות של רונית אלקבץ. זהו סרט דוקומנטרי מעורר הזדהות ומניע לפעולה על מקומה של אישה בעולם, על תקרת הזכוכית שבראש ושק הדימויים הנישא על גב.

"על כיסא הבמאי יושבת אישה" כולל קטעים מהסרטים הישראלים הבאים:
* לפני מחר (אלידע גרא, 1969)
* איה: אוטוביוגרפיה דמיונית (מיכל בת-אדם, 1994)
* אנשים כתומים (חנה אזולאי הספרי, 2014)
* אפס ביחסי אנוש (טליה לביא, 2014)
* בורג (שירה גפן, 2014), אור (קרן ידעיה, 2004)
* משפחה (רוני קידר, 2017)
* ההר (יעל קיים, 2015)
* ולקחת לך אישה (רונית אלקבץ, שלומי אלקבץ, 2004)

## משתתפות

## קישורים חיצוניים

* "על כיסא הבמאי יושבת אישה" - קדימון, באתר של סמדר זמיר.
*שני ליטמן, "על כיסא הבמאי יושבת אישה" מציג כמה קשה לנשים להגיע לפוזיציית הבמאית, באתר הארץ, 8 באוקטובר 2020
* 
*אורון שמיר, "פסטיבל קולנוע דרום 2020: מדריך והמלצות", באתר סריטה, 10 בספטמבר 2020.
*מיכל לביא, "על כיסא הבמאי יושבת סמדר", מחברות קולנוע דרום, 2020.
*גואל פינטו ואיבתיסאם מרעאנה, "גם כן תרבות מארחים את סמדר זמיר", כאן 11, 6 באוקטובר 2020.
*רוני שוורץ עמילוב, "ראיון עם סמדר זמיר בתוכנית פעמיים קפה", רדיו קסם, 14 בספטמבר 2020.
*מרלין וניג, "המלצת צפייה בסרט "על כיסא הבמאי יושבת אישה"", סוכן תרבות, 23 בדצמבר 2020.
* 
*אמילי פרנסס, "המלצת צפייה בסרט "על כיסא הבמאי יושבת אישה"", i24 חדשות, 10 בדצמבר 2020.
*ד"ר מירב אלוש לברון, "שיחה עם סמדר זמיר", פסטיבל חיפה 2020.
*רנא אבו פריחה, "שיחה עם סמדר זמיר", פסטיבל סולידריות 2020.
הבמאית סמדר זמיר בסרטה “על כיסא הבמאי יושבת אישה” נותנת במה לקול הנשי בתעשיית הקולנוע במגזין Arttelling יולי 2021

## הערות שוליים

2021 02
קטגוריה:סרטי 2020
קטגוריה:סרטים ישראליים משנת 2020
הוועדה לביטחון המולדת ועניינים ממשלתיים של הסנאט של ארצות הברית

**הוועדה לביטחון המולדת ועניינים ממשלתיים של הסנאט של ארצות הברית** (באנגלית: **United States Senate Committee on Homeland Security and Governmental Affairs**) היא ועדת הפיקוח הראשית של הסנאט של ארצות הברית. לוועדה תחום שיפוט וסמכויות בנושאים הקשורים אל המחלקה לביטחון המולדת ולסוגיות אחרות הנוגעות לביטחון המולדת של ארצות הברית, כמו גם לתפקוד הממשלה הפדרלית, כולל הארכיון הלאומי; אמצעי תקציב וחשבונאות פרט להקצבות; לשכת מפקד האוכלוסין; השירות הציבורי הפדרלי; ענייני מחוז קולומביה ושירות הדואר של ארצות הברית. בעבר נקראה "הוועדה לעניינים ממשלתיים של הסנאט" בטרם ענייני ביטחון המולדת נוספו לתחום סמכויותיה בשנת 2004.  

נוסף על כך, מתפקדת הוועדה כמנגנון הפיקוח והחקירה הראשי של הסנאט. יושב הראש של הוועדה הוא היחיד מבין ראשי הוועדות בסנאט שביכולתו להמציא זימונים ללא הצבעה של כלל חברי הוועדה. יו"ר הוועדה הנוכחי הוא גרי פיטרס.

## תולדות הוועדה
בעוד שניתן לתארך חלק מיסודות הוועדה אל המאה התשע עשרה, מקורותיה המודרניים נטועים בייסוד "הוועדה להוצאות במחלקות הביצועיות" ב-18 באפריל 1921. שֶם הוועדה להוצאות במחלקות הביצועיות שונה ל"הוועדה לתפעול ממשלתי" בשנת 1952, שאורגנה מחדש כ"וועדה לענייני ממשל" במהלך 1978. לאחר העברת חוק הרפורמה במודיעין ומניעת הטרור 2004 , הפכה הוועדה ב-2004 ל"וועדה לביטחון המולדת ועניינים ממשלתיים", תוך סיפוח סוגיות ביטחון המולדת אל סמכויותיה.

מבין חמש ועדות המשנה הנוכחיות של הוועדה, ועדת המשנה הקבועה לחקירות היא הוותיקה ביותר הן בשנים והן מבחינת פעילות והיסטוריה, שהוקמה במקביל אל "הוועדה לתפעול ממשלתי" ב-1952. לאחר הארגון מחדש של הוועדה ב-1978, הוקמה ועדת המשנה לפיקוח לפיקוח על הניהול הממשלתית, כוח העבודה הפדרלי ומחוז קולומביה. ועדת משנה נוספת, לניהול פיננסי פרלי, מידע ממשלתי וביטחון בין-לאומי, נוסדה ב-2003. לצד שלוש ועדת משנה אלה, בינואר 2007 הוקמו שתי ועדות-משנה אד הוק במטרה לשקף את סמכות השיפוט המורחבת של הוועדה לביטחון המולדת. היו אלה ועדות המשנה לשיקום אסונות טבע וועדת המשנה למוכנות ושילוב של המגזר הארצי, המקומי והפרטי.

במרוצת השנים, הוועדה לביטחון המולדת ועניינים ממשלתיים וגלגוליה הקודמים דנה בסוגיות חשובות שונות, כולל אחריות ממשלתית, אתיקה בקונגרס, ענייני אסדרה ואבטחת מערכות מידע. ב-2003, לאחר שחוק ביטחון המולדת משנת 2002 ייסד את המחלקה לביטחון המולדת של ארצות הברית, אימצה הוועדה פיקוח ראשוני על יצירת המדיניות, הפעולות והמבצעים של המחלקה.

בעשור הראשון של המאה ה-21 התמקדה הוועדה במיוחד ביכולתה של המחלקה לביטחון המולדת להגיב לאסונות גדולים כמו הוריקן קתרינה, עליית הטרור החקלאי בארצות הברית, ועיסוק בנקודות תורפה במערכות תשתיות של ארצות הברית כגון סכרים, מתקני מים, רשויות חשמל וכיוצא באלה. בפברואר 2014, הסגל של החבר הבכיר בוועדה טום קובורן פרסם דו"ח שהעלה חשש כי סיסמאות מסוימות המגנות על נתונים ממשלתיים רגישים מאוד "לא יתקבלו אפילו לחשבון הדוא"ל האזרחי הבסיסי ביותר".

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
ביטחון המולדת
קטגוריה:ארצות הברית: ממשל
קדיאטו הולם קייטה

**קדיאטו קלאודין הולם קייטה** (בשוודית: **Kadiatou Claudine Holm Keita**; נולדה ב-6 בספטמבר 2001) היא זמרת שוודית. קדיאטו נולדה בסטוקהולם, בירת שוודיה.

## קריירה
ב-7 בדצמבר 2018, קדיאטו התמודדה מול הזמר סבסטיאן וולדן בגמר האיידול השוודי והגיעה למקום השני. בשנת 2021, קדיאטו השתתפה בקדם השוודי לאירוויזיון 2021, עם השיר "One Touch", אשר נכתב על ידי לינאה וג'וי דב. ב-7 בפברואר קדיאטו השתתפה בחצי הגמר הראשון של התחרות. היא סיימה במקום השישי ולא העפילה לגמר.

## דיסקוגרפיה

## קישורים חיצוניים

## הערות שוליים

קטגוריה:זמרות שוודיות
קטגוריה:משתתפי מלודיפסטיבלן 2021
קטגוריה:שוודיות שנולדו ב-2001
קטגוריה:שוודים שנולדו ב-2001
The Death Race for Love Tour

**The Death Race for Love Tour** הוא סיבוב ההופעות של הראפר והזמר ג'וס וורלד, לתמיכה באלבום האולפן השני שלו *[[Death Race for Love]]*. חלקו הראשון של סיבוב ההופעות החל ב-25 באפריל 2019 בונקובר, קנדה והסתיים ב-8 ביוני 2019 בדאלאס, טקסס; סיבוב ההופעות הראשון היה בשיתוף פעולה יחד עם Lyrical Lemonade ואליו הצטרף הראפר סקי מאסק. חלקו השני של סיבוב ההופעות החל ב-15 באוגוסט 2019 בפסטיבל Frequency שהתקיים באוסטריה והסתיים ב-24 באוגוסט 2019 בפסטיבל Leeds שהתקיים בבריטניה.

## רקע
את רוב ההופעות סיים ג'וס וורלד עם נאום מוטיבציה קצר לכל הקהל:

## רשימת השירים
רשימת השירים הבאה היא מההופעה שהתקיימה ב-14 במאי 2019 בריצ'מונד, וירג'יניה. רשימת שירים זו אינה בהכרח בוצעה בשאר ההופעות.

## הופעות

## הערות שוליים

קטגוריה:סיבובי הופעות מ-2019
וינסטון דיוק

**וינסטון דיוק** (באנגלית: **Winston Duke**; נולד ב-15 בנובמבר 1986) הוא שחקן אמריקאי, יליד טרינידד וטובגו. הוא מוכר בשל תפקידו בתור אדם-קוף / מ'באקו ביקום הקולנועי של מארוול בסרטים "הפנתר השחור", "הנוקמים: מלחמת האינסוף", "הנוקמים: סוף המשחק" ו"הפנתר השחור: ואקאנדה לנצח".

## ביוגרפיה
דיוק נולד בארגייל, טובגו, והיגר לארצות הברית עם אמו, קורה פנטין, ואחותו כשהיה בן תשע. הוא סיים את לימודיו בבית הספר התיכון ברייטון ברוצ'סטר, ניו יורק בשנת 2004. הוא למד באוניברסיטת באפלו, וסיים תואר ראשון באמנויות ותיאטרון. לאחר מכן למד בבית הספר לדרמה של אוניברסיטת ייל שם סיים תואר שני באמנויות (MFA) בחוג לדרמה. הוא סיים את לימודיו בשנת 2013.

## קריירה
דיוק החל לשחק בהפקות בתיאטרון בפורטלנד ובתיאטרון הרפרטוארי של אוניברסיטת ייל לפני שלוהק לתפקיד בסדרה "מבוקש". בהיותו בייל התיידד עם השחקנית לופיטה ניונגו, איתה שיחק מאוחר יותר בסרט "הפנתר השחור" ובסרט "אנחנו". ב-2012 חזר דיוק למולדתו טרינידד וטובגו כדי להופיע בהפקת התיאטרון של המחזה "An Echo in the Bone" בכיכובה של השחקנית טרומי לורדס ג'וזף ובבימוי בוגרת ייל, טימיה הרן פלדמן.

דיוק כיכב בסרטים "הפנתר השחור" של היקום הקולנועי של מארוול, "הנוקמים: מלחמת האינסוף", "הנוקמים: סוף המשחק" בתפקיד מ'באקו. בשנת 2019 שיחק דיוק בסרט האימה שובר הקופות "אנחנו", בבימויו של ג'ורדן פיל. באוקטובר 2019 חתם דיוק על תפקיד בסדרת הדרמה "Swagger!", אך הוחלף על ידי או'שיאה ג'קסון ג'וניור עקב פציעה בפברואר 2020. במרץ 2020 הוא כיכב לצד מארק וולברג במותחן הפקת נטפליקס "הצדק של ספנסר".

בשנת 2022 שיחק בתפקיד ראשי בסרט הקולנוע הפנתר השחור: ואקאנדה לנצח. הוא גילם את מ'באקו, לוחם חזק ומנהיגה חסר הרחמים של שבט ההרים של ואקאנדה, שבט הג'בארי.

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:טרינידד וטובגו: אישים
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:בוגרי בית הספר לדרמה של אוניברסיטת ייל
קטגוריה:בוגרי אוניברסיטת באפלו
קטגוריה:מהגרים לארצות הברית
קטגוריה:אמריקאים שנולדו ב-1986
קטגוריה:שחקנים ביקום הקולנועי של מארוול
מסדר ההצטיינות של הרפובליקה של איטליה

שמאל|ממוזער|280px|אביר הצלב הגדול, עיטור לתושב זר, מסדר הצטיינות של איטליה, 1980
**מסדר ההצטיינות של הרפובליקה של איטליה** (באיטלקית: **Ordine al merito della Repubblica Italiana**) נוסד כמסדר האבירות הבכיר על ידי הנשיא השני של הרפובליקה האיטלקית, לואיג'י אינאודי בשנת 1951.

זהו הכבוד הגבוה ביותר שהרפובליקה מעניקה, והוא מוענק על "ההצטיינות שנרכשה על ידי האומה" בתחומי הספרות, האומנויות, הכלכלה, השירות הציבורי, ופעילות חברתית, פילנתרופית והומניטרית, ועל שירות ארוך ובולט בקריירה אזרחית וצבאית. אותיות התואר לאחר שמו של אדם שקיבל את עיטור המסדר הם OMRI.

המסדר החליף למעשה מסדרים לאומיים קודמים כמו  (1831),  (1868),  (1572) ו (1362).

## דרגות
ההכרזה על הענקת האות מתקיימת אחת לשנה ב-2 ביוני, יום השנה להקמת הרפובליקה וב-27 בדצמבר, יום השנה להכרזת חוקת איטליה. עם זאת, אותות למועמד שהנשיא מחליט עליו על דעת עצמו הקשורים לסיום שירות או המוענקים לזרים עשויים להיות מוענקים בכל עת.

העיטור, ששונה בשנת 2001, נושא את הכיתוב "אל מריטו דלה רפובליקה" (Al Merito della Repubblica) המקיף את סמל איטליה על הצד הקדמי, והמשפטים בלטינית "לאיחוד המדינה" (Patriæ Unitati) ו"למען חירות האזרחים" (Civium Libertati) (למען חירות האזרחים) מקיפים את הראש של איטליה טוריטה, דמותה של איטליה כאישה בצד האחורי. שש הדרגות עם הסרטים התואמים הם כדלקמן:

העיטור ניתן על פי צו של נשיא הרפובליקה האיטלקית, כראש מסדר האבירות, בהמלצת נשיא מועצת השרים. למעט בנסיבות יוצאות דופן, לא ניתן להעניק לאיש לראשונה דרגה גבוהה יותר מאביר. דרישת הגיל המינימלי היא בדרך כלל 35.

צלב הגדול של האביר עם שרשרת מוענק רק לראשי מדינות.

## קישורים חיצוניים

* 

## הערות שוליים

*
קטגוריה:איטליה: עיטורים
פרסי איגוד מבקרי הקולנוע האמריקאי

**פרסי איגוד מבקרי הקולנוע האמריקאי** הוא טקס פרסים, המוענקים מדי שנה על ידי איגוד מבקרי הקולנוע האמריקאי-קנדי (BFCA).

## היסטוריה
הטקס לשנת 2025 נדחה בעקבות השריפות בלוס אנג'לס. הטקס, שהיה מתוכנן במקור ל-12 בינואר ולאחר מכן נדחה ל-26 בינואר, יתקיים בפברואר, כאשר התאריך המדויק טרם פורסם. הטקס ייערך במיקום המקורי, Barker Hangar, בשדה התעופה סנטה מוניקה שבסנטה מוניקה, קליפורניה.

## קטגוריות

## טקסים

## ראו גם

* פרסי בחירת מבקרי הטלוויזיה

## קישורים חיצוניים

* 

## הערות שוליים

*
איגוד מבקרי הקולנוע האמריקאי
דומנטאס שימקוס

**דומנטאס שימקוס** (בליטאית: **Domantas Šimkus**; נולד ב-10 בפברואר 1996) הוא כדורגלן ליטאי, המשחק בעמדת הקשר בקבוצת פ.א. שיאוליאי.

## קריירה
שימקוס התחיל את הקריירה שלו באקדמיה לכדורגל של ליטא ובגיל 17 הצטרף לקבוצת הנוער של אולבורג מליגת העל הדנית.

לקראת עונת  חזר לליטא וחתם באטלאנטאס. ב-5 במרץ 2016, שימקוס ערך את הופעת הבכורה שלו בקבוצה הבוגרת בניצחון 0–2 נגד שטומבראס. ב-12 ביולי, הבקיע את שער הבכורה שלו בקבוצה, בניצחון 0–2 נגד אוטניס אוטנה.

באוקטובר , שימקוס חתם בז'לגיריס וילנה. ב-7 באוקטובר, שימקוס ערך את הופעת הבכורה שלו בניצחון 1–5 נגד אטלאנטאס. באותה עונה, זכה עם הקבוצה בגביע.

ב-17 בינואר 2021, שימקוס חתם בהפועל כפר סבא מליגת העל.

ב-29 ביולי 2021, שימקוס חתם בסבאיל מליגת העל האזרית.

בקיץ  הצטרף לנ.ש. מורה מליגת העל הסלובנית.

בקיץ  חתם בחמרון ספרטנס מליגת העל המלטזית.

בצעירותו, שימקוס שיחק בנבחרות הצעירות של ליטא. ב-17 בנובמבר 2018, שימקוס ערך את הופעת הבכורה שלו בנבחרת הבוגרת בהפסד 0–3 ל במסגרת ליגת האומות.

## קישורים חיצוניים

## הערות שוליים

קטגוריה:כדורגלנים ליטאים
קטגוריה:קשרי כדורגל ליטאים
קטגוריה:כדורגלני אטלאנטאס
קטגוריה:כדורגלני ז'לגיריס וילנה
קטגוריה:כדורגלני הפועל כפר סבא
קטגוריה:כדורגלני סבאיל
קטגוריה:כדורגלני מורה
קטגוריה:כדורגלני חמרון ספרטנס
קטגוריה:כדורגלני נבחרת ליטא
קטגוריה:כדורגלנים זרים בישראל
קטגוריה:ספורטאים זרים בדנמרק
קטגוריה:ספורטאים ליטאים בישראל
קטגוריה:ספורטאים ליטאים באזרבייג'ן
קטגוריה:ספורטאים זרים בסלובניה
קטגוריה:ספורטאים זרים במלטה
קטגוריה:ליטאים שנולדו ב-1996
זוג מהעתיד (סרט)

**זוג מהעתיד** (ברוסית: **Пара из будущего**) הוא סרט קומדיה רוסי, בבימויו של אלכסיי נוז'ני בהפקת ניקיטה מיכאלקוב, לאוניד ורשצ'אגין ואנטון זלאטופולסקי. בכיכובם של סרגיי בורונוב ומריה ארונובה. הסרט הופק בסיוע אולפני T3 ורשת רוסיה-1 בתמיכת קרן הקולנוע הרוסי. אירוע הקרנת הבכורה נערך ב-1 במרץ 2021 והוא יצא להקרנות מסחריות ב-4 במרץ אותה שנה.

## עלילה
ניז'ני נובגורוד, שנת 2040. יבגני ואלכסנדרה נשואים 20 שנה, מערכת היחסים שלהם היא כמו משמש מיובש. גירושין גם לא עובדים, כי בעתיד גירושין הם שירות יקר. אבל הגורל מעניק להם הזדמנות: יבגני ואלכסנדרה נופלים לעבר, לפני 20 שנה, כאשר המאהב ז'ניה הצעיר הציע לסשה המקסימה. כזוג מהעתיד הם רוצים להפריד את עצמם בצעירותם.

## שחקנים ודמויות
* סרגיי בורונוב – יבגני
** דניס פראמונוב – ז'ניה
* מריה ארונובה – אלכסנדרה
** דאריה קוניז'בה – סשה
* סרגיי סטפין
* פאבל מיסאילוב

## הפקה
צילומי הסרט נערכו בעיר ניז'ני נובגורוד בספטמבר 2020 ובזלנוגרד באוקטובר 2020.

## קישורים חיצוניים

* 

## הערות שוליים

קטגוריה:סרטי 2021
קטגוריה:סרטי VGTRK
קטגוריה:סרטי מדע בדיוני רוסיים
קטגוריה:סרטי מסע בזמן
קטגוריה:סרטי קומדיה מדע בדיוני
קטגוריה:סרטי קומדיה רומנטית
קטגוריה:סרטי קומדיה רוסיים
קטגוריה:סרטי מדע בדיוני מ-2021
הר פריסטלי (קולומביה הבריטית)

**הר פריסטלי** (באנגלית: **Mount Priestley**) הוא הר ברכסי קיטימט, בהרי החוף של פרובינציית קולומביה הבריטית, שבקנדה.

גובהו של ההר 2,366 מטרים מעל פני הים.

ההר מתנשא לגובה של 1,945 מטרים מעל סביבתו. הר פריסטלי הוא ההר ה-30 בהתנשאותו בקולומביה הבריטית, ה-44 בהתנשאותו בקנדה, וה-107 בהתנשאותו באמריקה הצפונית.

## היסטוריה
### הטיפוס על ההר

הראשונים שטיפסו לפסגת ההר היו דרו קופלנד (Drew Copeland), ג'ון גיל (John Gill), ו-ג'ורדן קרייבן (Jordan Craven), שעשו טיפוס בזה ב-20 ביוני 2017. הטיפוס החל ב-18 ביוני, ונמשך ארבעה ימים (עד 21 ביוני).

## קישורים חיצוניים
* הר פריסטלי באתר ממשלת קנדה
* הר פריסטלי באתר "אנציקלופדיית ההרים הקנדית"
* תצלום לוויין של אזור הר פריסטלי
* הר פריסטלי באתר peakbagger
* תרשים הנוף הנשקף מהר פריסטלי באתר peakvisor
** מפה טופוגרפית תלת־ממדית של אזור הר פריסטלי
* תחזית מזג אוויר עדכנית ארוכת טווח עבור הר פריסטלי (לפי גבהים)

## הערות שוליים

פריסטלי
פריסטלי
איימנבק

**איימנבק זייקנוב** (ברוסית: **Иманбек Зейкенов**; נולד ב-21 באוקטובר 2000), הידוע בשמו **איימנבק** (**Imanbek**), הוא תקליטן ומפיק מוזיקלי קזחי. הוא התפרסם בשנת 2019, בזכות גרסת הרמיקס שלו לשיר "Roses (Imanbek Remix)", של הראפר סנט ג'ון.

## ביוגרפיה
איימנבק נולד באקסו, אזור פבלודאר שבקזחסטן. בגיל 8 הוא החל לנגן בגיטרה. במהלך לימודיו במכללה, החל לעבוד ברכבת באקסו. בשנת 2017, החל להפיק מוזיקה. בשנת 2019, הוציא את גרסת הרמיקס לשיר "Roses", של הראפר האמריקאי-גיאני סנט ג'ון שזכה להצלחה בינלאומית. איימנבק סיפר כי הרמיקס נעשה ללא מעורבותו של ג'ון מכיוון שניסיונותיו ליצור עמו קשר באינסטגרם נכשלו. הרמיקס עצמו הופיע לראשונה במצעדים במקום הראשון ברחבי אירופה ביניהם בלגיה, הונגריה, הולנד, פולין, הודו ושוודיה. לאחר הצלחת השיר, איימנבק הוחתם בחברת התקליטים אפקטיב רקורדס. לאחר מכן, הוציא את השיר הראשון שלו במסגרת חברת התקליטים Dharma Worldwide, של התקליטן האמריקאי KSHMR. בשנת 2021, זכה בטקס פרסי גראמי ה-63, בקטגוריית "הקלטת הרמיקס הטובה ביותר", על הרמיקס שלו לשיר "Roses" של סנט ג'ון.

ב-4 בפברואר 2021, הכריז יחד עם הזמרת ריטה אורה על צאת המיני-האלבום המשותף שלהם *[[Bang (מיני-אלבום של ריטה אורה ואיימנבק)|Bang]]*, שיצא לאור ב-12 בפברואר. באותה השנה, הוציא את "Dancing on Dangerous" ביחד עם שון פול וסופיה רייס.
לאחר מכן, הוציא את הסינגל "Baddest" ביחד עם הזמרת שר לויד.

ב-3 באוגוסט 2023 הוציא את הסינגל "No Sleep".

## דיסקוגרפיה
### מיני-אלבומים
* 2021: *[[Bang (מיני-אלבום של ריטה אורה ואיימנבק)|Bang]]* (יחד עם ריטה אורה)

## פרסים ומועמדויות

## קישורים חיצוניים

* 

## הערות שוליים

קטגוריה:תקליטנים
קטגוריה:מפיקים מוזיקליים
קטגוריה:קזחים
קטגוריה:זוכי פרס גראמי
קטגוריה:ילידי 2000
מוחמד אוסמן אדו

**יוסוף מוחמד אוסמן אדו** (באנגלית: **Muhammed Usman Edu**; נולד ב-2 במרץ 1994) הוא כדורגלן ניגרי המשחק בעמדת הקשר בעירוני טבריה ובנבחרת ניגריה בכדורגל.

## קריירה
אוסמן החל את הקריירה שלו בקבוצות הכדורגל רנצ'רס ביס וטראבה המקומיות. בקיץ  חתם באוניאו דה מדיירה מהליגה הפורטוגזית השנייה, בה שיחק בקבוצת המילואים ולא זכה לדקות משחק בקבוצה הבוגרת.

בינואר  חתם בסרפסבורג 08 מליגת העל הנורווגית. ב-8 באפריל ערך את הופעת הבכורה שלו בקבוצה בתיקו 1-1 נגד האוגסונד.

בינואר  חתם בפיוניק ירוואן מליגת העל הארמנית. ב-11 באפריל הבקיע את שער הבכורה שלו, במסגרת הליגה האירופית, בניצחון 1–2 נגד אררט ירוואן.

ב-1 ביוני 2019 חתם בטמבוב מליגת העל הרוסית והצטרף אליה חודש לאחר החתימה.

ב-29 בינואר 2020 חתם בשחטר קראגנדי מליגת העל הקזחית, שם שותף ב-18 משחקים וכבש שער אחד.

ב-13 בינואר 2021 חתם בהפועל חדרה מליגת העל, במדיה שיחק עונה וחצי. ב-14 ביולי 2022 הצטרף לסקציה נס ציונה.
ב-14 ביוני 2023 חתם במכבי בני ריינה.
ב-21 ביוני 2025 חתם בעירוני טבריה.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:קדונה: כדורגלנים
קטגוריה:כדורגלני אוניאו דה מדיירה
קטגוריה:כדורגלני סרפסבורג 08
קטגוריה:כדורגלני פיוניק ירוואן
קטגוריה:כדורגלני טמבוב
קטגוריה:כדורגלני שחטר קראגנדי
קטגוריה:כדורגלני הפועל חדרה
קטגוריה:כדורגלני סקציה נס ציונה
קטגוריה:כדורגלני מכבי בני ריינה
קטגוריה:כדורגלני עירוני טבריה
קטגוריה:כדורגלני נבחרת ניגריה
קטגוריה:כדורגלני גביע אפריקה לאומות 2025
קטגוריה:כדורגלנים זרים בישראל
קטגוריה:ספורטאים ניגרים בפורטוגל
קטגוריה:ספורטאים ניגרים בנורווגיה
קטגוריה:ספורטאים ניגרים בארמניה
קטגוריה:ספורטאים ניגרים ברוסיה
קטגוריה:ספורטאים ניגרים בקזחסטן
קטגוריה:ספורטאים ניגרים בישראל
קטגוריה:כדורגלנים ניגרים באולימפיאדת ריו דה ז'ניירו (2016)
קטגוריה:זוכי מדליית ארד אולימפית ניגרים: כדורגל
קטגוריה:ניגרים שנולדו ב-1994
רון רייט

**רונלד ג'ק רייט** (באנגלית: **Ronald Jack Wright**; 8 באפריל 1953 – 7 בפברואר 2021) היה פוליטיקאי רפובליקני אמריקאי, שכיהן כחבר בית הנבחרים של ארצות הברית מטעם מחוז הקונגרס השישי של מדינת טקסס.

## ביוגרפיה
רונלד ג'ק רייט נולד ב-8 באפריל 1953 במחוז צ'רוקי שבטקסס, בנם של פגי דרלין (לבית פאוור) וג'ורג' ויליס רייט. בשנת 1971 השלים רייט לימודים תיכוניים בתיכון אייזל. במשך שנתיים למד פסיכולוגיה, מדע המדינה והיסטוריה באוניברסיטת טקסס בארלינגטון. בשנים 2000–2008 היה רייט חבר במועצת העיר ארלינגטון, מתוכן היה אף ראש העירייה (2008-2004). לאחר מכן היה עוזרו של חבר הקונגרס ג'ו ברטון עד 2009. בין השנים 2009–2011 היה רייט ראש הסגל של ברטון. ב-2011 מונה לשמאי המיסים של מחוז טרנט, ומילא תפקיד זה עד 2018.

במהלך בחירות 2018 גבר רייט על ג'אנה סנצ'ז, מועמדת המפלגה הדמוקרטית, בבחירות לבית הנבחרים של ארצות הברית שהתקיימו במחוז הקונגרס השישי של טקסס, וזכה ב-52.9% מקולות הבוחרים. ביוני 2019 פרסמה חברת "Reproaction", קבוצה הפועלת למען הזכות להפיל, סרטון ובו נראה רייט מצהיר כי על נשים "להיענש באופן מוחלט" על ביצוע הפלות עצמיות, משום שלשיטתו ביצעו רצח. ביולי אותה שונה הודיע רייט כי אובחן כחולה בסרטן הריאות. בשנה שלאחר מכן, סדרה של סיבוכים רפואיים בעקבות טיפולי רדיותרפיה שעבר הובילו לאשפוזו.

בדצמבר 2020 נמנה רייט בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק בנימוק שלטקסס אין זכות עמידה בערעור על תוצאות בחירות במדינה אחרת, על סמך פרק 3 לחוקת ארצות הברית.

ב-21 בינואר 2021 הודיע רייט כי אובחן חיובי למחלת נגיף קורונה 2019. לאחר שרעייתו והוא אושפזו בדאלאס במשך שבועיים, הכריעה אותו המחלה ב-7 בפברואר, ובכך נעשה לחבר הקונגרס המכהן הראשון שנפטר כתוצאה מהמחלה.

## קישורים חיצוניים

* 

* 

## הערות שוליים

קטגוריה:אמריקאים ילידי טקסס
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:בוגרי אוניברסיטת טקסס בארלינגטון
קטגוריה:ראשי עיריות בטקסס
קטגוריה:אמריקאים שנפטרו במגפת הקורונה
קטגוריה:אמריקאים שנולדו ב-1953
קטגוריה:אמריקאים שנפטרו ב-2021
טרייר (רק"ם)

ה**טרייר** (בשמו המלא: **Terrier Armoured Digger**) הוא רכב הנדסה קרבית בריטי, שמהווה מעין מחפרון על בסיס תובת רכב קרבי משוריין. הטרייר נמצא בשירות חיל ההנדסה המלכותי של הצבא הבריטי.

## תכנון והנדסה

הטרייר הוא רכב הנדסה קרבית משוריין יביל-אוויר ששוקל רק כ- ולכן ניתן להטיסו במטוסי תובלה כגון בואינג C-17 גלובמאסטר III ואיירבוס A400M.

כציוד מכני הנדסי הטרייר הוא למעשה מחפרון גדול עם יעה קדמי כמו של שופל וזרוע חפירה כמו של מחפר בינוני. ייעודו הוא עבודות עפר והסרת מכשולים. הוא בעל צוות של שניים שיושבים בתא מפעיל ממוגן בתובה ממוגנת נגד מוקשים. כמו כן, ניתן להפעיל אותו בשלט רחוק ממרחק של  לצורך משימות מסוכנות כגון פינוי מוקשים. מאפיינים נוספים כוללים שריון מודולרי ואמצעי ראיית לילה היקפיים 360 מעלות.

הטרייר מצויד במנוע דיזל מדגם C18 תוצרת קטרפילר שמספק  ומאפשר לו לנוע במהירות 70 קמ"ש.

## היסטוריה

הטרייר הוא תוצאה של מכרז בו זכתה BAE סיסטמס ב-2002. אב-טיפוס של הטרייר הוצג ב-28 במאי 2005. הייצור הסדרתי החל ב-2010 וב-5 ביוני 2013 נכנס לשירות. 60 כלים נמסרו לצבא הבריטי.

גם צבא צרפת התעניין ברכישת הטרייר.

## קישורים חיצוניים

* Terrier Manoeuvre Support Vehicle at *Jane's*
* Terriers for the Royal Engineers *Defense Industry Daily*, 01-Apr-2009
* Alternative LDT lends itself to mobile equipment *Hydraulics & Pneumatics* (article on electronic controls of Terrier's hydraulic cylinders)

קטגוריה:כלי רכב הנדסיים משוריינים
קטגוריה:אמצעי לחימה בריטיים
משה רוט

[ממוזער|שמאל|250px|משה רוט נואם בכינוס של [אגודת קדושת ציון]]
**משה שמעון רוט** (נולד בל' בשבט ה'תשכ"ד, 13 בפברואר 1964) הוא פוליטיקאי ישראלי, איש יהדות התורה, שכיהן כחבר כנסת. שימש כיושב ראש ועדת האתיקה של הכנסת, וכסגן יושב ראש הכנסת. עורך דין במקצועו, מרצה ופעיל ציבור מחסידות צאנז.

## ביוגרפיה
משה שמעון רוט נולד בשנת ה'תשכ"ד (1964) בקראון הייטס, לחיים אלטר ראטה – ממייסדי קריית צאנז ולניאדו - מרכז רפואי צאנז בנתניה ופעיל בולט של אגודת ישראל בארצות הברית. כילד למד בתלמוד התורה של חסידות צאנז ולאחר מכן המשיך בישיבות של החסידות ובישיבת לוצרן.

בגיל 20 עלה לישראל לבדו. בישראל החל למסור שיעורים תורניים קבועים בהלכה ובאגדה במספר מקומות וכן מעביר שיעור קבוע בדף היומי. למד גם מפיהם של אדמו"רי לעלוב, מכנובקא, ליובאוויטש, גור, סקולען ועוד.

רוט השתתף בסרט הדוקומנטרי אסתיר פניי ששודר בתאגיד השידור הישראלי.

רוט בוגר תואר ראשון במשפטים מהקריה האקדמית אונו, ובעל ניסיון כעורך דין לדיני חוזים, ירושות ונדל"ן. בשנת 1999 מונה לחבר הוועד המנהל של לניאדו - מרכז רפואי צאנז. במסגרת זו, ניהל מול משרד הבריאות את המשא ומתן להבראת בית החולים לניאדו. במקביל, כיהן כראש הנהלת מוסדות צאנז בבני ברק, שבה הוא מתגורר.

במשך שנתיים ייעץ רוט לחברת ההשקעות א.ד.ר. כלכלה בטוחה בע"מ אשר התמחתה בקניית פוליסות ביטוח חיים מאזרחים אמריקאים.

## פעילות פוליטית
בין השנים 1996 עד 1999 שימש יועץ לענייני שיקום שכונות של לסגן שר השיכון מאיר פרוש.

עד 2021 לא יוצגה חסידות צאנז ברשימת יהדות התורה. בתום תהליך התקרבות ממושך בין החסידות למפלגת אגודת ישראל ולקראת הבחירות לכנסת העשרים וארבע, מונה רוט לנציג חסידות צאנז ברשימה. לקראת הבחירות לכנסת העשרים וחמש הוצב כנציג חסידות צאנז באגודת ישראל במקום התשיעי ברשימת יהדות התורה. הרשימה זכתה ל-7 מנדטים. עם התפטרותו של השר מאיר פרוש במסגרת "החוק הנורווגי", נכנס רוט לכנסת.

בכנסת העשרים וחמש מכהן רוט כחבר בוועדת החוץ והביטחון, ועדת המשנה למדיניות חוץ והסברה, ועדת המשנה למשאבי אנוש בצה"ל, ועדת הבריאות, בוועדה לביקורת המדינה, ובוועדת המשנה לביטחון, יחסי חוץ וקשרי מסחר בינלאומיים, בוועדה לזכויות הילד, בוועדה לחיזוק ופיתוח הנגב והגליל. בנוסף מכהן כיו"ר השדולה למען בתי החולים הציבוריים.

רוט מונה בתחילת הכנסת ה־25 לסגן יושב ראש הכנסת. ב־19 במאי 2025 התפטר מתפקידו על מנת לאפשר את מינויה של לימור סון הר-מלך מעוצמה יהודית לתפקיד.

ביולי 2024 התמנה רוט ליושב ראש ועדת האתיקה של הכנסת כשהוא מחליף את ינון אזולאי, וב-15 ביולי 2025, התפטר מראשות הוועדה בעקבות החלטת מועצת גדולי התורה של אגודת ישראל.

ב-17 ביולי 2025 הסתיימה כהונתו בכנסת, לאחר שחברי יהדות התורה, שהתפטרו מהכנסת במסגרת החוק הנורווגי, שבו לכהן בכנסת.

## קישורים חיצוניים

* 
* 
* 
* 
* משה רוט, באתר ערוץ הכנסת

## הערות שוליים

קטגוריה:פוליטיקאים ישראלים
קטגוריה:בוגרי הקריה האקדמית אונו: משפטים
קטגוריה:עורכי דין ישראלים
קטגוריה:חסידי צאנז-קלויזנבורג
קטגוריה:חברי הכנסת העשרים וחמש: חברי כנסת מכהנים במסגרת החוק הנורווגי
קטגוריה:חברי הכנסת מטעם יהדות התורה
קטגוריה:סגני יושב ראש הכנסת בכנסת העשרים וחמש
קטגוריה:ישראלים ילידי ארצות הברית
קטגוריה:מגידי שיעור בדף היומי
קטגוריה:יושבי ראש ועדת האתיקה
קטגוריה:ישראלים שנולדו ב-1964
פרוטון (תוכנה)

**פרוטון** (באנגלית: **Proton**) היא תוכנה, המהווה שכבת תאימות עבור הרצת משחקי מחשב, שפותחו למערכת ההפעלה Microsoft Windows, במערכת ההפעלה לינוקס והפצותיה, שפותחה על ידי Valve ו-CodeWeavers ומהווה גרסה מותאמת אישית של התוכנה Wine. התוכנה כוללת מספר תיקונים וספריות נוספות אשר לא כלולות ב-Wine, על מנת לשפר את הביצועים במשחקי Windows. התוכנה מתוכננת לפעול במקביל לקליינט התוכנה סטים, דבר המכונה "Steam Play".

## מאפיינים
פרוטון יצאה לאור ב-21 באוגוסט 2018. בעת זו חברת Valve הכריזה כי היא אימתה 27 משחקי מחשב שונים אשר פועלים על גבי התוכנה בביצועים מיטביים, ללא צורך בהגדרות נוספות מצד המשתמש. המשחקים האלו כוללים את דום (2016), Quake ו-Final Fantasy VI.

פרוטון משלבת מספר ספריות תוכנה על מנת לשפר את ביצועי הרנדור התלת-ממדי, הכוללות ספריות המרת שכבה בין Direct3D ל-Vulkan בשם D9VK עבור Direct3D 9, DXVK עבור Direct3D 10 ו-VKD3D עבור Direct3D 12. בדצמבר 2019, הספרייה D9VK שולבה לתוך ספריית DXVK.

## תמיכה
בעקבות כך שפרוטון היא גרסה מותאמת אישית של Wine, היא משמרת את אותם מאפייני תאימות לתוכנות Windows כמו Wine. בנוסף ל-"רשימה הלבנה" הרשמית, ישנם משחקי Windows רבים אשר דווחו כי הם תואמים, בצורה לא רשמית, עם פרוטון. משתמשים יכולים להכריח שכותר מסוים יפעל דרך פרוטון, גם אם קיימת גרסת לינוקס רשמית לאותו הכותר.

### ProtonDB
ProtonDB הוא מסד נתונים קהילתי לא רשמי, האוסף מידע טכני על הפעלת משחקי מחשב שונים דרך פרוטון ומדרג אותם מ-"Borked" (שבור, לא שחיק) עד ל-"Platinum" (פלטיניום, תאימות מושלמת). האתר שואב השראה מהאתר WineHQ AppDB, אשר אוסף מידע ממשתמשים ומציג בעיות תאימות שונות ביישומי Windows הפועלים על Wine ומשתמש במערכת דירוג דומה.

## היסטוריית גרסאות
חברת Valve הוציאה לאור חמש גרסאות גדולות לפרוטון. מספור הגרסאות ניתן על בסיס גרסת ה-Wine עליה פרוטון מתבססת ומספר טלאי תוכנה מתאים.

פרוטון מפגרת מספר גרסאות מאחור בהשוואה ל-Wine. גרסאות לא רשמיות, כמו פרוטון GE (Proton GE), נוצרו על מנת לבסס את התוכנה על גרסאות Wine עדכניות, אשר לעיתים משפרות את הביצועים במשחקים ולעיתים פוגעות בהם.

## קישורים חיצוניים
* 
* קוד המקור של התוכנה, באתר GitHub 
* 
* Introducing a new version of Steam Play, באתר סטים, 22 באוגוסט 2018 

## הערות שוליים

*
קטגוריה:לינוקס
קטגוריה:וירטואליזציה
קטגוריה:תוכנה חופשית
קטגוריה:תוכנות שהושקו ב-2018
דיין קלי

**דיין קלי** (באנגלית: **Dane Kelly**; נולד ב-9 בינואר 1991) הוא כדורגלן ג'מייקני, המשחק בעמדת החלוץ בשארלוט אינדפנדנס.

## קריירת מועדונים
קלי התחיל את הקריירה שלו בטיבולי גרדנס, וכבש במדי הקבוצה הצעירה 15 שערים בעונת  (שיחק בקבוצה עד מרץ של אותה עונה).

ב-16 במרץ 2011 חתם בצ'ארלסטון באטרי מה-USL. ב-9 באפריל, ערך את הופעת הבכורה שלו בקבוצה במשחק הליגה נגד שרלוט איגלס. בעונת , נבחר לשחקן העונה בליגה. ב-27 בספטמבר, קלי הבקיע את השער האחרון שלו בקבוצה וה-42 שלו בליגה, שהפך אותו למלך שערי הליגה בכל הזמנים.

ב-16 בדצמבר 2015, קלי חתם חתם בספיוף פארק ריינג'רס, קבוצת המילואים של ספורטינג קנזס סיטי.

בשנת , חתם ברינו 1868. באותה עונה, קלי כבש 18 שערים במדי הקבוצה והיה מלך שערי הליגה של העונה.

ב-9 במרץ 2018, קלי חתם בדי.סי. יונייטד מה-MLS.

ב-16 בינואר 2019, קלי חזר ל-USL וחתם באינדי אילבן.

ב-27 בינואר 2020, קלי חתם בשרלוט אינדפנדנס. ב-5 בספטמבר, כבש שלושער נגד בניצחון 1–3 נגד צפון קרוליינה.

ב-15 בינואר 2021, קלי חתם בבני סכנין.

ב-19 במאי 2021, קלי עזב את ישראל וחזר לשארלוט אינדפנדנס.

ב-7 בינואר 2022 הצטרף לפיטסבורג ריברהאונדס.

## קריירה בינלאומית
ב-2 בספטמבר 2017, קלי ערך את הופעת הבכורה שלו בנבחרת ג'מייקה, בהפסד 0–2 נגד . ב-30 בינואר 2018, קלי הבקיע את שער הבכורה שלו בנבחרת בתיקו 2-2 נגד .

## תארים
; צ'ארלסטון באטרי
* USL: 

; אישיים
* מלך השערים ה-USL: 
* מלך שערי ה-USL בכל הזמנים: 77 שערים

## קישורים חיצוניים

## הערות שוליים

קטגוריה:כדורגלנים ג'מייקנים
קטגוריה:חלוצי כדורגל ג'מייקנים
קטגוריה:כדורגלני די.סי. יונייטד
קטגוריה:כדורגלני בני סכנין
קטגוריה:כדורגלני נבחרת ג'מייקה
קטגוריה:כדורגלנים זרים בישראל
קטגוריה:ספורטאים זרים בארצות הברית
קטגוריה:ספורטאים ג'מייקנים בישראל
קטגוריה:ג'מייקנים שנולדו ב-1991
דן הרדן

**דן הרדן** (15 במרץ 1926 - 10 במרץ 2014) היה שחקן תיאטרון וקולנוע ישראלי.

## ביוגרפיה
הרדן נולד בבוקרשט ובתחילת דרכו שיחק בתיאטרון העירוני של העיר. ב-1974 עלה לישראל.

בתיאטרון הקאמרי הופיע במחזות "אילוף הסוררת" ו"יוליוס קיסר". כמו כן הופיע בתיאטרון הבימה, ובתיאטרון לילדים שהוקם על ידי אורנה פורת

ב-1987 גילם את השופט בסרט "אבא גנוב". 

ב-1988 שיחק את אבא של בנצי בסרט האחרון בסדרת סרטי "אסקימו לימון" - "בלוז לקיץ".

ב-1990 שיחק רופא פסיכיאטר בסרט "נשיקה במצ"ח".

ב-1993 הופיע בסרט "מחפשת בעל על ארבע".

ב-1995 שיחק בסרט "זכרון דברים" המבוסס על הספר באותו שם.

נפטר ב-10 במרץ 2014 בגיל 87.

## קישורים חיצוניים

## הערות שוליים

קטגוריה:שחקני קולנוע וטלוויזיה ישראלים
קטגוריה:עולים בשנות ה-1970
קטגוריה:ישראלים ילידי רומניה
קטגוריה:אישים הקבורים בבית קברות אלטרנטיבי בגבעת ברנר
קטגוריה:ישראלים שנולדו ב-1926
קטגוריה:ישראלים שנפטרו ב-2014
וו אנאלי

ממוזער|וו אנאלי ממתכת
**וו אנאלי** או **קרס אנאלי** הוא מוט מתכת חלק ומעוקל, לרוב עם כדור מתכת בקצה אחד וטבעת בקצה השני, המשמש להכנסה בפי הטבעת של האדם המשתמש בו או לחברו, למטרות ארוטיות.

## הערות שוליים

קטגוריה:אביזרי מין
קטגוריה:BDSM
מרקו יאנקוביץ'

**מרקו יאנקוביץ**' (בסרבית: **Марко Јанковић**; נולד ב־9 ביולי 1995) הוא כדורגלן מונטנגרי המשחק בעמדת הקשר בקרבאך ובנבחרת מונטנגרו.

## קריירת מועדונים
יאנקוביץ' החל לשחק כדורגל בקבוצה הכדורגל לובצ'ן, ובגיל 12 הצטרף למחלקת הנוער של פרטיזן בלגרד. בקיץ  הושאל לטלאופטיק, קבוצת הבת של פרטיזן.

בקיץ  חתם יאנקוביץ' לארבע שנים באולימפיאקוס מליגת העל היוונית, במדיה שיחק בקבוצת הנוער ושיחק בכל משחקי הקבוצה במסגרת ליגת האלופות לנוער, אך לא רשם דקות משחק בקבוצה הבוגרת.

בקיץ  הושאל יאנוקביץ' ל-OFK בלגרד. ב-31 באוגוסט הבקיע את שער הבכורה שלו בקריירה, בניצחון 2–3 נגד נובי פזאר.

ב-31 באוגוסט 2015 הושאל יאנקוביץ' למריבור מליגת העל הסלובנית, עם אופציה לרכישה בסיום העונה. ב-23 בספטמבר ערך את הופעת הבכורה שלו בקבוצה, בתיקו 1-1 נגד דומז'לה.

ב-15 ביוני 2016 חזר לפרטיזן כשחקן מושאל עד לסיום העונה. ב-14 ביולי ערך את הופעת הבכורה שלו בקבוצה, בתיקו 0-0 נגד זגלביה לובלין במסגרת סיבוב המוקדמות השני של הליגה האירופית. בסיום העונה זכה יאנקוביץ' עם הקבוצה בדאבל ובסיום העונה, חתם בקבוצה. ב-14 בספטמבר 2017 הבקיע יאנקוביץ' את שער הבכורה שלו באירופה, בתיקו 1-1 נגד יאנג בויז ברן, במסגרת שלב הבתים של הליגה האירופית.

ב-31 בינואר 2019 חתם יאנקוביץ' לשלוש וחצי שנים בספאל מהסרייה א' בתמורת 1.8 מיליון אירו עבור מחצית מכרטיס השחקן שלו. ב-31 בינואר 2020 הושאל לקרוטונה מהסרייה ב' עד לסיום העונה.

ב-14 בפברואר 2021 חתם יאנקוביץ' בבית"ר ירושלים מליגת העל. ב-19 באפריל, כבש את שער הבכורה שלו בקבוצה, בתיקו 2-2 נגד בני יהודה תל אביב. ב-26 בינואר 2022 שוחרר מבית"ר עקב מצבה הכלכלי הרעוע.

ב-1 בפברואר 2022 חתם יאנקוביץ' בהפועל תל אביב לעונה וחצי.

ב-20 ביוני 2022 יאנקוביץ' חתם בקרבאך מליגת העל האזרית.

## קריירה בינלאומית
בצעירותו שיחק יאנקוביץ' בנבחרות הצעירות של מונטנגרו. ב-29 במאי 2016 ערך יאנקוביץ' את הופעת הבכורה שלו בנבחרת הבוגרת, בהפסד 0–1 ל. ב-10 בספטמבר 2018 הבקיע את שער הבכורה שלו בנבחרת, בהפסד 1–2 ל.

## תארים
; מריבור
*הגביע הסלובני: 

; פרטיזן בלגרד
*ליגת העל הסרבית: 
*הגביע הסרבי: , 

## קישורים חיצוניים

## הערות שוליים

קטגוריה:כדורגלנים מונטנגרים
קטגוריה:קשרי כדורגל מונטנגרים
קטגוריה:צטיניה: כדורגלנים
קטגוריה:כדורגלני פרטיזן בלגרד
קטגוריה:כדורגלני אולימפיאקוס
קטגוריה:כדורגלני OFK בלגרד
קטגוריה:כדורגלני מריבור
קטגוריה:כדורגלני ספאל
קטגוריה:כדורגלני קרוטונה
קטגוריה:כדורגלני בית"ר ירושלים
קטגוריה:כדורגלני הפועל תל אביב
קטגוריה:כדורגלני קרבאך
קטגוריה:כדורגלנים זרים בישראל
קטגוריה:כדורגלני נבחרת מונטנגרו
קטגוריה:ספורטאים זרים בסלובניה
קטגוריה:ספורטאים מונטנגרים באיטליה
קטגוריה:ספורטאים מונטנגרים בישראל
קטגוריה:ספורטאים זרים באזרבייג'ן
קטגוריה:ילידי 1995
עונת 2014/2015 בליגת כדורגל נשים שנייה

**עונת 2014/2015 ב[[הליגה הלאומית בכדורגל נשים|ליגת נשים שנייה]]** הייתה העונה ה-6 בליגת המשנה בכדורגל נשים בישראל תחת אחריות הההתאחדות לכדורגל בישראל. העונה הסדירה נפתחה ב-4 בנובמבר 2014 והסתיימה ב-15 במאי 2015. לעונה זו נרשמו 5 קבוצות בלבד.

מכבי באר שבע שנשרה מליגת נשים ראשונה הצטרפה לליגה. מ.ס. כפר יאסיף ששיחקה בעונה הקודמת התפרקה ולא השתתפה בליגה. 

בעונה זו התקיימו ארבעה סיבובים בני 5 מחזורים כל אחד - 20 מחזורים בסך הכל. כל קבוצה שיחקה 16 משחקים במהלך העונה.

מכבי באר שבע סיימה ראשונה ועלתה לליגת נשים ראשונה.

## טבלת הליגה הסדירה בסיום העונה

## מלכת השערים

## ראו גם
* גביע המדינה בכדורגל נשים 2014/2015

## קישורים חיצוניים
* עונת 2015–2014 בליגת נשים שנייה, באתר ההתאחדות לכדורגל בישראל

קטגוריה:תחרויות כדורגל ב-2014
קטגוריה:תחרויות כדורגל ב-2015
קטגוריה:2014 בישראל: כדורגל
קטגוריה:2015 בישראל: כדורגל
קטגוריה:ישראל: תחרויות כדורגל נשים
פרס סקופוס

**פרס סְקוֹפּוּס** (באנגלית: **Scopus Award**) הוא פרס המוענק מדי שנה על ידי אגודת הידידים של האוניברסיטה העברית בירושלים, לידידי האוניברסיטה העברית, ביניהם אנשי פוליטיקה ואמנים מכל רחבי העולם, .

"אגודת הידידים של האוניברסיטה העברית בירושלים" היא אגודה שהוקמה בשנת 1933 על ידי מיטב אנשי רוח ובראשם המשורר חיים נחמן ביאליק. ידידי האוניברסיטה העברית תורמים מזמנם, כישוריהם ומשאביהם לטובת שמירתה של האוניברסיטה העברית כמוסד אקדמי מוביל בישראל ומחוצה לה.
ידידי האוניברסיטה מסייעים לחיזוקה של האוניברסיטה העברית בירושלים ולשמירה על האיכות האקדמית והמצוינות המחקרית שלה. בין היתר, הם תורמים מלגות רבות לסטודנטים מצטיינים ונזקקים, לפיתוח טכנולוגי ומדעי, לבניית תשתיות מתקדמות ולגיוס טובי החוקרים בארץ ובעולם.

הפרס היוקרתי, שעוצב בידי האמן הצרפתי ג'ראר גארוסט (אנ') ומוענק מטעם האגודה, ניתן ליחידים העוסקים במגוון תחומים שונים. ביניהם: מנהיגים פוליטיים, מדינאים, שגרירים, אנשי עסקים ואמנים. נכון לשנת 2015 (תשע"ה), זכו בפרס חמישים ושמונה אישים בסך הכול, חמישה מביניהם חתני פרס נובל, שלושים ושלושה מביניהם מנהיגים פוליטיים, מדינאים, שגרירים ואנשי עסקים וכעשרים מהם עוסקים באומנות, בידור ומדיה.
## זוכי פרס סקופוס
**חתני פרס נובל:**
* סול בלו
* ברוך שמואל בלומברג
* מילטון פרידמן
* אלי ויזל
* אהרון קלוג

**מנהיגים פוליטיים, מדינאים, שגרירים ואנשי עסקים:**
* ג'רלד פורד
* יוברט האמפרי
* מקס קמפלמן (אנ')
* טד קנדי
* ג'ין קירקפטריק
* פרנק לוטנברג
* קארל לוין
* נדין דה-רוטשילד (אנ')
* הלמוט מושר (אנ')
* מייקל לוי (אנ')
* דייוויד סיינסברי (אנ')
* ג'ון פרנסואה ברג'י (אנ')
* היינריך פון פיירר (אנ')
* בריגיטה מוהן (אנ')
* ליז מוהן (אנ')
* לילי ספרא (אנ')
* מוריס לוי
* אריק דה רוטשילד
* יאפ דה הופ שפר (אנ')
* רות פאיון
* רולף בלוך
* סימון וייל
* רובר בדינטר (אנ')
* שרלוטה קנובלוך
* רגינה סיקסט (אנ')
* ג'אק ברוטצ'י (אנ')
* יוזף יופה
* סרז' קלרספלד
* גרית זלם (אנ')
* פטריק דרהי
* חיים קורסיה
* קארל וון ורדט

**העוסקים באומנות, בידור ומדיה:**
* פרנק גרי
* ז'ילברטו ז'יל
* בוב הופ
* דני קיי
* לארי קינג
* איריס ברבן
* זובין מהטה
* גרגורי פק
* יצחק פרלמן
* ארתור רובינשטיין
* פרנק סינטרה
* בילי קריסטל
* רומן פולנסקי
* ברנאר-אנרי לוי
* שארל אזנבור
* פיליפ לברו (אנ')
* ראדו מיכאיליאנו
* האחים דארדן
* ז'אן ד'אורמסון
* נורמן פוסטר
* תיירי מרקס

## קישורים חיצוניים
* 
* פרס סקופוס, האתר הרשמי
* ידידי האוניברסיטה העברית ושוחריה, האתר הרשמי
* אגף שיווק ותקשורת האוניברסיטה העברית בירושלים, נשיא האוניברסיטה ומושל קליפורניה העניקו את פרס סקופוס לאדריכל פרנק גרי, 28 בינואר 2010
* 
* 
## הערות שוליים

סקופוס
2021 02
Heute Abend wollen wir tanzen geh'n

"**Heute Abend wollen wir tanzen geh'n**" (בעברית: "**הלילה אנחנו רוצים לרקוד**") הוא שיר שהוקלט על ידי התאומות הגרמניות קסלר. השיר ייצג את גרמניה באירוויזיון 1959.

## רקע
בניגוד לשירי התקופה, השיר בוצע בסגנון קצב-מתון. במרכז מילות השיר, המבצעות מציעות לילד קטן לרקוד עימן ללא הפסקה, עד עלות השחר.

## באירוויזיון
ב-11 במרץ 1959, השיר בוצע על ידי התאומות באירוויזיון. השיר הושר שישי בסדר ההופעות, לפני שוודיה ואחרי הולנד. השיר זכה במקום השמיני עם חמש נקודות.

### נקודות שהוענקו לגרמניה

## הערות שוליים

קטגוריה:שירי אירוויזיון 1959
קטגוריה:שירי גרמניה באירוויזיון
קטגוריה:שירים בגרמנית
התחנה המרכזית של גדרה

**[[תחנה מרכזית]] גדרה** היא מרכז התחבורה הציבורית במועצה המקומית גדרה. התחנה ממוקמת על כביש 40, במערב היישוב.

## מבנה התחנה
מבנה התחנה כולל שני רציפים לאיסוף והורדת נוסעים ומספר חנויות ומסעדות. כיום הרציף הפנימי של התחנה אינו בשימוש ומשמש כחניון עם הסטת השירות לכיוון דרום לצידו המקביל של כביש 40.

## שירות לתחנה
מהתחנה ישנם שני קווים פנימיים המשרתים לכל שכונות היישוב ושירות בינעירוני לישובי האזור, אשדוד, אשקלון, קריית גת, באר שבע ואילת.

כיום ממבנה התחנה עצמו ישנו שירות לכיוון צפון בלבד והשירות לכיוון דרום הוא בצד המקביל של כביש 40.

## קישורים חיצוניים
* 

קטגוריה:גדרה: תחבורה
גדרה
גדרה
קטגוריה:גדרה: מבנים
מחסום 300

250px|ממוזער|מחסום 300
**מחסום 300** (הידוע גם כ**מחסום רחל**) הוא מחסום בולט בסמוך לגדר ההפרדה בין ירושלים לבית לחם המופעל על ידי המנהל האזרחי, חיל המשטרה הצבאית, משמר הגבול ומשטרת ישראל. המעבר במתכונתו הנוכחית הוקם ב-2005 ומיועד בעיקר למעבר תיירים וצליינים. המחסום פועל במהלך כל ימי השבוע. בנוסף על כך, המחסום מאפשר מעבר של פועלים פלסטינים.

במרץ 2016 העיתון ידיעות אחרונות ביקר את הצפיפות במחסום ואת היחס של הרשויות הישראליות נגד הפלסטינים. ביקורת זו התחזקה עם פרוץ מגפת הקורונה בישראל. בשנת 2020. ארגון השמאל מחסום Watch ביקר אף הוא את ההתנהלות במחסום. לאור הביקורת, המחסום עבר שיפוץ בעלות מיליוני ש"ח באביב 2019.

## קישורים חיצוניים

## הערות שוליים

קטגוריה:בית לחם: מבנים
קטגוריה:מחסומים ומעברים ביהודה ושומרון
מחלף שמשון

**מחלף שמשון** הוא מחלף בסמוך לעיר בית שמש ואשתאול המחבר את כביש 38 לכביש 44 וכביש 395.
המחלף נחנך ב-1 בספטמבר 2016 על ידי משרד התחבורה וחברת נתיבי ישראל בעלות של כ-800 מיליון ש"ח. לאור חנוכת המחלף, בוטלו הרמזורים בצומת המקורי.

ממוזער|מרכז|מחלף שמשון, ינואר 2023תוואי נחל כסלון חולף בשטח המחלף. הכבישים חולפים מעליו במספר גשרים.

המחלף נקרא על שמו של שמשון המקראי, שפעל באזור זה של ארץ ישראל.

## קישורים חיצוניים

## הערות שוליים

קטגוריה:מועצה אזורית מטה יהודה
שמשון
קטגוריה:בית שמש: תחבורה
קטגוריה:שמשון
לורן בות'

**לורן בות** (נולדה **כשרה ג'יין בות** ב-22 ביולי 1967) היא שדרנית בריטית, עיתונאית ופעילה המחזיקה בדרכון בריטי , וכן בדרכון VIP של הרשות הפלסטינית, אשר קיבלה מראש ממשלת חמאס איסמעיל הניה. כיום חיה בטורקיה.

## ביוגרפיה
שרה ג'יין בות' נולדה וגדלה בצפון לונדון. בות' היא אחותה למחצה של שרי בלייר , אשתו של ראש ממשלת בריטניה לשעבר טוני בלייר, ובתו השישית של השחקן טוני בות'. היא התאמנה כשחקנית באקדמיה לאמנויות הבמה של לונדון ואז בילתה מספר שנים בסיבוב הופעות באירופה עם חברות תיאטרון שונות.

בות' גדלה כחסרת דת, אולם אמה הייתה יהודייה ומעולם לא התחתנה עם בן זוגה טוני, אביה של בות'. לבות' יש אחות, אמה, ועוד חמש אחיות למחצה.

בשנת 2010, בות' התאסלמה כמה שנים לאחר ביקורה בעזה, והפכה למוסלמית אדוקה. בות' הופיעה באירוע השלום והאחדות העולמי של ערוץ האסלאם ב־23 באוקטובר 2010, כשהיא חובשת חיג'אב, ואמרה: "שמי לורן בות' ואני מוסלמית."

### קריירה תקשורתית
בשנת 2006 היא הייתה מתמודדת בתוכנית הריאליטי של ITV, "אני סלבריטאי... הוציאו אותי מכאן!".

בין 2006 ל-2008 הציגה בות' את "המוקד" בערוץ האסלאם בבריטניה. היא ניהלה קשר ארוך עם העיתונות TV בבעלות איראנית, החל מ-*Between the Headlines* בשנת 2008. בין השנים 2010–2012 הציגה את "זכור את פלסטין" ואת "התפוצות".

בשנת 2014 הציגה סדרה משלה בטלוויזיה הבריטית המוסלמית שזה עתה הושקה, בשם *Talking Booth*. בשנת 2014 נכנסה לתפקיד מפיקה בכירה באל ג'זירה בדוחא, והשתחררה כעבור כמה חודשים.

### אקטיביזם
באוגוסט 2008 נסעה לעזה באונייה מקפריסין, יחד עם 46 פעילים נוספים, כדי להדגיש את החסימה של רצועת עזה ולהעביר מכשירי שמיעה ובלונים לבית ספר לחירשים בעזה. לאחר מכן סורבה כניסתה לישראל ולמצרים. לטענתה, בכך שסירבה לה את הזכות לעזוב את עזה ולחזור למדינת מולדתה, ישראל מפרה את סעיף 13 בהצהרת זכויות האדם האוניברסלית, במיוחד בנוגע לחופש התנועה.

בות' הצהירה כי עזה היא "מחנה הריכוז הגדול ביותר בעולם כיום", אף על פי שג'רוזלם פוסט הראו מספר תצלומים של בות' "במכולת מצוידת היטב בעזה" שמיישרת את התמונה העגומה שציירה ברצועה". במהלך ביקורה קיבלה דרכון פלסטיני VIP מראש ממשלת חמאס איסמעיל הניה. בות' עזבה את עזה דרך מעבר הגבול לרפיח למצרים ב-20 בספטמבר 2008. בשנת 2009 חזרה לעזה עם שיירת הסיוע ויוה פלסטינה. מאז 2012 היא חזרה במספר הזדמנויות כיו"ר הנאמנים עם הצדקה שהקימה את "שביל השלום", ומספקת סיוע לסטודנטים ומשפחות באזור.

בינואר 2026 בתחקיר אשרף מרואן - שם בדוי, נטען כי היא אמרה "7 באוקטובר זהו יום אגדי בהיסטוריה של האומה (האסלאמית)... אנחנו חייבים לתמוך בעם הפלסטיני שיישאר באדמותיו, תגידו לא לטיהור אתני, לא לעזה, תגידו כן לסיום המלחמה הזו ושחררו את פלסטין מהנהר עד הים".

## קישורים חיצוניים

* 

## הערות שוליים

קטגוריה:אנגלים ממוצא אירי
קטגוריה:מתאסלמות
קטגוריה:עיתונאים אנגלים
קטגוריה:פעילות חברתיות בריטיות
קטגוריה:בריטיות שנולדו ב-1967
קטגוריה:בריטים שנולדו ב-1967
גלן האוורטון

**גלן פרנקלין האוורטון השלישי** (באנגלית: **Glenn Franklin Howerton III**; נולד ב-13 באפריל 1976) הוא שחקן, מפיק, תסריטאי ובמאי אמריקאי.

## ביוגרפיה
גלן פרנקלין האוורטון השלישי נולד ביפן, בנם של ג'ניס וגלן פרנקלין האוורטון ג'וניור. אביו היה טייס קרב. את ילדותו העביר במדינות זרות ואזורים שונים בארצות הברית עקב עבודתו של אביו. כמעט מיד לאחר לידתו עברה משפחתו לאריזונה ואז לניו מקסיקו לזמן קצר. כשהיה בן שלוש הם עברו לעיירה פליקססטו בסופוק. לאחר מכן הם עברו לווירג'יניה, ולאחר מכן לדרום קוריאה, שם התיישבו בסיאול. כשהיה בן 10 חזרה משפחתו לארצות הברית והתיישבה באלבמה. לאחר שסיים את לימודיו בבית הספר התיכון ג'פרסון דייוויס במונטגומרי, אלבמה, בילה שנתיים בבית הספר הבינלאומי החדש לאומנויות במכללת דיימי מיאמי. הוא למד בבית הספר ג'וליארד (1996  2000), שם סיים תואר ראשון באמנויות.

## קריירה
בשנת 2002, האוורטון כיכב בתפקיד קורי הווארד בסדרה "מופע שנות השמונים". לאחר מכן הוא שיחק בתפקיד אורח ב-:ER" בתפקיד ד"ר ניק קופר בשנת 2003. 

הוא שיחק בתפקידים קטנים בסרטים "חייב לאהוב כלבים" (2005), סרניטי (2005) ובסרט "הזרים" (2008). הוא הופיע גם כאח בבית חולים בסרט "קראנק" משנת 2006, והמשיך לשחק בסרט ההמשך, "קראנק: מתח גבוה" גם הוא לצד ג'ייסון סטיית'האם. 

האוורטון משחק, מפיק, תסריטאי של פרקים רבים והבמאי הראשי של הסדרה "פילדלפיה זורחת" משנת 2005. להאוורטון היה תפקיד קולי בסדרה "המופע של קליבלנד", כמו גם תפקיד חוזר בסדרה הקומית "מינדי" של רשת פוקס ובסדרת הקומדיה האפלה "פארגו". הוא שיחק בסרט הקומדיה "Coffee Town" משנת 2013. בין השנים 2018-2021 כיכב בסדרת הקומדיה A.P. Bio.

## חיים אישיים
ב-8 בספטמבר 2009 התחתן האוורטון עם השחקנית ג'יל לטיאנו, שהתארחה בפרק של הסדרה "פילדלפיה זורחת". בנם הראשון, מיילס רוברט, נולד בשנת 2011. באוגוסט 2014 נולד בנם השני, איזלי ריי.

האוורטון אמר שהוא מקפיד על תזונה טבעונית "בערך 95% מהזמן".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:בוגרי בית הספר ג'וליארד
קטגוריה:תסריטאי טלוויזיה אמריקאים
קטגוריה:מפיקי טלוויזיה אמריקאים
קטגוריה:במאי טלוויזיה אמריקאים
קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:מפיקי קולנוע אמריקאים
קטגוריה:אמריקאים שנולדו ב-1976
איאק

**איאק** (בהונגרית: **Ajak**) היא עיר במחוז סבולץ'-סטמאר-ברג שבצפון מזרח הונגריה.

כמו ביישובים רבים באירופה גם באיאק מספר התושבים נמצא בירידה. כך, בשנת 1990 היה מספר התושבים 4,190 ובשנת 2021 רק 3,394 תושבים.

## יהודי איאק
יהודים החלו להתיישב באיאק בסוף המאה ה-18. רובם התפרנסו ממסחר וממלאכה, וכמה מהם היו חוכרי קרקעות.

הקהילה היהודית התארגנה בתחילת המאה ה-19 והקימה בית כנסת, בית קברות ו"חדר". החל משנת 1885 היא הייתה כפופה לרבנות קישווארדה.

בשנת 1938, לאחר פרסום "החוקים היהודיים" שהגבילו את היהודים בתחומי הכלכלה והתרבות, איבדו רוב יהודי איאק את פרנסתם. בשנת 1942 גויסו צעירים יהודים מהכפר לעבודות כפייה בחזית אוקראינה, שם נספו רובם בשדות מוקשים. בשנת 1944 לפני חג השבועות הועברו 50 היהודים שנותרו באיאק לגטו קישווארדה ומשם שולחו יחד עם שאר יושבי הגטו למחנה ההשמדה אושוויץ. רק חמישה מתושבי העיר שרדו את השואה.

## קישורים חיצוניים

* 
* 
* 
* הקהילות היהודיות סביב קישווארדה 

## הערות שוליים

קטגוריה:הונגריה: ערים